મ્હાડાના વાઇસ પ્રેસિડન્ટ અને ચીફ એક્ઝિક્યુટિવ ઑફિસર સતીશ ગવઈએ આ સમાચારને સમર્થન આપતાં કહ્યું હતું કે ‘ઝૂંપડાવાસીઓનું રીહૅબિલિટેશન કર્યા બાદ જગ્યા વેચાણમાં મૂકવામાં આવશે. એમાં નફો કમાવાની કોઈ વાત નથી એથી પરવડી શકે એવા ભાવ હશે. મ્હાડાએ આ પ્રોજેક્ટ સામાજિક જવાબદારી સમજીને હાથ પર લીધો છે. હજી સુધી બાકીની જગ્યાના રેટ નક્કી નથી કર્યા, પરંતુ એ પરવડી શકે એવા હશે. અમે આ એરિયાની ગીચતા ટાળવા ઉત્સુક છીએ અને આવી બાબતોના નિર્ણય ચીફ મિનિસ્ટર સાથે વાતચીત કર્યા બાદ લેવામાં આવશે.’